Internet spašava Wall Street od 'narodne pobune'?
'Rat klasa' još je daleko, dijelom i zbog toga što se ljudi mogu 'ispucati' u virtualnom prostoru, na internetu - tvrdi Charles Geisst,
U Americi ne jenjava javna srdžba na poslovne čelnike osiguravajućeg diva tvrtke American International Group koji su - bez obzira na činjenicu da su primili izdašnu državnu pomoć - sebi isplatili vrlo velikodušne bonuse, u vrijednosti od oko 165 milijuna dolara. Neki bliski suradnici predsjednika Obame nedavno su, međutim, kritizirali medijsko dramatiziranje ovog problema. Predstojnik predsjednikovog ureda Rahm Emanuel kazao je da je „glavniprioritet stabiliziranje financijskog sustava te da je gnjev oko isplatenagrada velika smetnja u tom naporu". Predsjednikov glavni savjetnika David Axelrod kazao jepak "građane ne zanima AIG i njegovi bonusi već kako da sačuvaju svoja radna mjesta". Neki liberalni komentatori međutim kritiziraju ovakve izjave visokih dužnosnika Bijele kuće jer - kako vjeruju –oni umanjuju značaj srdžbe građana, koju predsjednik Obama - po vlastitom priznanju -dijeli. U medijima se često, s dosta ironije, govori o 'narodnoj pobuni s vilama' - zbog rastrošnosti na Wall Streetu. Za sada samo komičari poput Stephena Colberta oštre vile u cilju osvete zbog isplate bonusa u kompanijiAIG, ali nitko ne negira veliki bijes u javnosti. "Svi direktori i njihoveobitelji trebali bi biti obješeni klavirskim žicama oko vrata" - bio je tekst anonimne prijetnje koja je pročitana na nedavnom svjedočenju u Kongresu o stanju u financijskom sektoru. Ton prijetnji podsjeća narazdoblje Velike depresije kad su bogati živjeli u strahu od napada osiromašene svjetine. Takav 'rat klasa' još je daleko, dijelom i zbog toga što se ljudi mogu 'ispucati' u virtualnom prostoru, na internetu - tvrdi Charles Geisst, autor studije 'Wall Street: A History'. No potraga za 'krivcima' traje. Na udaru kritika, iz različitihrazloga, do sad su se našli ljudi iz financijskog svijeta premda jeamerički sustav ranije izdašno nagrađivao njihovu odvažnost u preuzimanju poslovnog rizika. Javnost se rijetko ljuti na sustav, a više na ljude. Znanstvenici čak vjerujuda u ljudskom mozgu postoji dio koji potiče osvetu. "Osveta se prirođeno dovodi u vezu s ugodom. Institucije su relativnonova stvar u našoj povijesti i u nama ne postoji prirodni poriv da se želimoosvetiti institucijama. Pojedincima – da", kaže psiholog Dan Ariely. Dakle,žrtvama kriminalaca-pojedinaca, poput Bernarda Madoffa, je lakše jer razlog za njihovuljutnju ima ime, prezime a čeka ga i zatvorska ćelija.